Klipkerk Gemeente Bloemfontein - Moeilike mense!
As jy bewus raak van jou eie reaksie op gebeure, probeer bietjie dieper delf in jou agtergrond en ouerhuis se styl van reaksies. Kyk dus na die reaksies van jou ouers en hoe jy by hulle geleer het om verandering te hanteer.
Evalueer jou gesinsverhoudings en raak bewus van patrone wat in jou ouerhuis gevorm is. So bv. as jy in moelike situasies kom, kyk na die reaksie patrone. Jy begin dalk heftig reageer, want pa het so gereageer. Jy begin huil en raak gou ontsteld, want so het jy geleer om verandering en spaning te hanteer. Jy vertel leuens, want jy het besef dat dit die manier is om straf te vermy. Jy beskuldig ander, want voordat iemand jou kan konfronteer, is dit dalk beter om ander die skuld te gee.
Met dit alles het ek besef dat ons elkeen 'n verskil kan maak in die manier waarop ons dinge en situasies hanteer as ons onsself en ons agtergrond ken. Ek wil jou los met die vraag: Waar pas jou reaksies op omstandighede in by jou agtergrond?